section_heading: Odnosi s partizanima
paragraph_text: General Popović je početkom 1943. odbacio pozive talijanske i četničke komande da se pridruži borbama protiv partizana u dolini Neretve (Bitka na Neretvi). Zatvorio je koncentriranjem svojih postrojbi crnogorsku granicu kod Vilusa i Bileće (Istočna Hercegovina) i prešutno je dozvolio izvlačenje manjih partizanskih grupa preko teritorija koji je kontrolirao. Ali, general Popović je također odbio, više puta, diskretne pozive Tita i Vrhovnog partizanskog stožera da se njima sa svojim trupama priključi.